Diari Oficial de la Generalitat Valenciana


Sumari del DOGV 5543, del 27-06-2007 (2007/8452)

RESOLUCIÓ de 24 de juny de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat de trasplantament de teixit ossi i tendinós a l'Hospital General d'Elda - Virgen de la Salud.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5543

Data del DOGV
:   27-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8452


Data del document
:   24-06-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * Elda
    * establiment hospitalari
    * trasplantament d'òrgans

RESOLUCIÓ de 24 de juny de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es renova l'acreditació per a l'activitat de trasplantament de teixit ossi i tendinós a l'Hospital General d'Elda - Virgen de la Salud. [2007/8452]  
L'Hospital General d'Elda - Virgen de la Salud, renovà l'acreditació per a efectuar trasplantament de teixit ossi i tendinós mitjançant una resolució de la conselleria de Sanitat de 25 de setembre de 2001.  
Juan Lloret Llinares, director de l'Hospital General d'Elda - Virgen de la Salud, presentà una sol·licitud de renovació d'acreditació per a l'activitat esmentada amb data 20 de febrer de 2007.  
La Direcció General d'Assistència Sanitària i el director del Programa de Trasplantaments de la Comunitat Valenciana emeten informe favorable sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la conselleria de Sanitat és competent segons que disposen l'Orde de 13 de gener de 2006 sobre acreditació de centres sanitaris de la conselleria de Sanitat per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 26/2005, de 4 de febrer, pel qual s'aprova el Reglament Orgànic i Funcional de la conselleria de Sanitat.   
2. Es complix el que establix el Reial Decret 1301/2006, de 10 de novembre, pel qual s'establixen les normes de qualitat i seguretat per a la doanció, obtenció, avaluació, processament, preservació, emmagatzematge i distribució de cèl·lules i teixits humans i s'aproven les normes de coordinació i funcionament per al seu ús en humans de la conselleria de Sanitat.   
Vistos els antecedents de fet, els preceptes legals citats i els altres que hi siguen aplicables, resolc:  
Renovar l'acreditació per a fer trasplantament de teixit ossi i tendinós a l'Hospital General d'Elda - Virgen de la Salud. Esta acreditació és vàlida per un període de 4 anys, a partir de la data de la present resolució.  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'acredita, el centre queda sotmés a la inspecció i control de la conselleria de Sanitat.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 24 de juny de 2007.- La directora general d'Ordenació, Avaluació i Investigació Sanitària: María Pilar Viedma Gil de Vergara.